Léon Steffen

De Leo ("Léon") Steffen, gebuer den 11. Oktober 1868 an der Stad Lëtzebuerg, a gestuerwen den 23. Mee 1920 zu Paräis, war e lëtzebuergesche Moler an Zeechner."Léon Steffen", Lëtzebuerger Konschtlexikon, MNAHA.

De Léon Steffen war de Jong vum Nicolas Steffen, Chef de dépot bei der Eisebunn, an der Madeleine Hermann.Gebuertsschäin Lëtzebuerg 1868, 330; "Etat-civil de Luxembourg", L'Union, 7. November 1868. Hien huet op der École nationale supérieure des beaux-arts zu Paräis studéiert"Les Beaux-Arts à l’exposition du travail", L'Indépendance luxembourgeoise, 28. August 1894.Lambert Herr (2001) Signatures, portraits et auto-portraits : artistes plasticiens au Luxembourg.  Lëtzebuerg: Éditions Saint-Paul. ISBN 2-87963-382-6. S. 320. an huet dono a Frankräich gelieft. Hien huet d'Etiennette Favot bestuet.

De Leo Steffen huet 1894 mat zwee Uelegbiller (Christ en croix a Georges de Franchard) um éischte Salon vum Cercle artistique de Luxembourg deelgeholl.Jos Welter, red. (1993) Rétrospective : Cent ans d'art luxembourgeois 1893-1993.  Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0. De Kritiker Moes huet iwwer d'Bild vun der Kräizegung geschriwwen: "ein wüstes Bild; Frauen in gesegneten Umständen sollen sich hüten, dasselbe anzuschauen!"J.N. Moes, "Von der Austellung zu Luxemburg", Obermosel-Zeitung, 21. August 1894. Zwee Joer méi spéit huet de Steffen um Salon de la Société des Amis des Arts de Seine et Oise zu Versailles eng Uelegmolerei an eng Fiederzeechnung ausgestallt."Luxembourg", L'Indépendance luxembourgeoise, 19. September 1896.

De Leo Steffen ass am Alter vun 52 Joer gestuerwenArchives de Paris: Actes d'état civil: 13e arrondissement, Zertifikat 2034 (23. Mee 1920) a 15e arrondissement, Zertifikat 567 (11. Juni 1920). an hie gouf um Cimetière parisien de Bagneux begruewen.

 Wierker 

 Kuckt och 
 Lëscht vu lëtzebuergesche Konschtschafenden

Kategorie:Gebuer 1868
Kategorie:Gestuerwen 1920
Kategorie:Lëtzebuergesch Moler
Kategorie:Lëtzebuergesch Zeechner